OpenLLM-France/wikimedia huggingface dataset:
# Travesseres

Travesseres (abans Travesera) és una entitat de població del municipi cerdà de Lles de Cerdanya. El 2019 tenia 43 habitants. El lloc és esmentat ja l'any 839.
El seu patró és Sant Jaume, i hi té l'església dedicada.
La seva festa major se celebra el quart cap de setmana de juliol.
Travesseres és el poble més meridional i de menor altitud del municipi de Lles. El castell, possessió dels vescomtes cerdans, fou cedit als de Castelbò, al s. XI. La seva església parroquial de Sant Jaume data en origen de l'època romànica, però ha sofert nombroses modificacions. La seva talla policromada, una majestat, és al Museu d'Art de Catalunya.
Dins el seu terme hi ha el balneari de Senillers, que recull i serveix les aigües que brollen de cinc fonts, amb característiques diferents: del Païdor, de la Muntanya i del Riu (alcalines-silicatades), dels Brians (sulfuroses) i del Ferro (sulfuroses i ferruginoses). El lloc ja es coneixia com a Sanillers l'any 1030.

## Referències

* 1 2 3 «Travesseres». Gran Enciclopèdia Catalana. Barcelona: Grup Enciclopèdia Catalana.
* ↑ «251272 Lles de Cerdanya». Idescat. [Consulta: 26 agost 2020].
* ↑ Lles de Cerdanya Arxivat 2016-03-04 a Wayback Machine., Patronat Comarcal de Turisme de la Cerdanya
# Travessia de Vandellòs (Tortosa)

La Travessia de Vandellòs és un carrer del barri de Remolins a Tortosa (Baix Ebre), inclòs a l'Inventari del Patrimoni Arquitectònic de Catalunya.

## Descripció

És un petit carrer d'uns 10 metres de llargada que fa angle amb el carrer de Vilanova, tancant-lo, i que comunica amb l'esplanada que hi ha sense construir a l'angle nord-est de l'antiga muralla, batejada actualment com a plaça de Menahem ben Saruq. Anteriorment tenia dos solars més construïts a la banda oest, ara enderrocats. Les cases que delimiten el pany est miren ja per la part posterior de la muralla, i hi ha un petit carreró entre les cases i la muralla. El carrer té dues parts: la primera, més estreta (0,8 m), presenta només parts posteriors o laterals de cases i té només obertes algunes finestres; la segona (1,6 m), presenta la façana d'una casa. A la banda oest de la travessia continua el mur de la casa que fa angle amb el carrer de Vilanova i que té la façana que hi dona. Es tracta d'un carrer secundari.

## Història

Es troba a l'extrem nord-est de l'antic barri jueu de la ciutat. Possiblement la seva urbanització es realitzà en els temps de la construcció de la muralla moderna. Malgrat les transformacions posteriors, especialment del segle xix, el seu traçat recorda el de l'època medieval. Les construccions, però, són com la majoria de les del barri de la darreria del segle xix i començament del xx.

## Referències

* 1 2 «Travessia de Vandellós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# El tesoro del rey Midas

El tesoro del rey Midas és una pel·lícula espanyola d'animació del 2010 dirigida per Maite Ruiz de Austri. Seqüela d' Animal channel, produïda per Iñigo Silva per l'entitat Extra! i escrita pel guionista Juan Velarde.

## Sinopsi

Després del seu ardu treball com a reporters, la cigonya Cathy, el ratolí Nico i el lloro Lorri es preparen per a començar unes merescudes vacances. No obstant això, els seus plans canvien quan Papà Ratolí rep un missatge S.O.S. I és que, segons sembla, dos reporters de la cadena de televisió ACH (Animal channel) estan sent perseguits per un estrany monstre mentre graven un reportatge en la selva Horripilant. Decidits a ajudar els seus companys, Cathy, Nico i Lorri emprenen un viatge ple d'aventures.

## Participació a festivals

La pel·lícula ha participat en la Setmana de Cinema Fantàstic i Terror de Sant Sebastià.

## Premis

XVI Premis Goya
| Categoria | Persona | Resultat |
| Millor pel·lícula d'animació | Millor pel·lícula d'animació | Nominada |

## Referències

* ↑ Maite Ruiz estrena la película de animación 'El tesoro del Rey Midas', eitb.eus
* ↑ La directora Maite Ruiz estrena la cinta de animación 'El tesoro del Rey Midas',Europa Press, 2 de novembre de 2010
* ↑ El tesoro del rey Midas, 20 Minutos
* ↑ El tesoro del rey Midas al web dels Goya
# Eleccions federals suïsses de 1947

Les eleccions federals suïsses de 1947 se celebraren el 1947 per a renovar els 200 membres del Consell Nacional de Suïssa i els 46 membres del Consell dels Estats de Suïssa que escolliran els 21 membres del Consell Federal de Suïssa. El partit més votat fou el Partit Radical Democràtic de Suïssa.

## Resultats electorals
### Consell Nacional de Suïssa

Resultat de les eleccions al Consell Nacional de Suïssa de 1947
| Partits | Partits | Abr. | % | Escons |
| | Partit Radical Democràtic de Suïssa | FDP/PLR | 23,0 | 52 |
| | Partit Socialdemòcrata de Suïssa | SPS/PSS | 26,2 | 48 |
| | Partit Popular Democristià de Suïssa | CVP/PDC | 21,2 | 44 |
| | Partit de Pagesos, Artesans i Ciutadans | SVP/UDC | 12,1 | 23 |
| | Aliança dels Independents | LdU | 4,4 | 9 |
| | Partit Liberal de Suïssa | LPS/PLS | 3,2 | 7 |
| | Partit del Treball | PdA/PST-POP | 5,1 | 7 |
| | Partit Democràtic | PD/DP | 2,9 | 5 |
| | Partit Evangèlic Popular | EVP/PEV | 0,9 | 1 |
| Total (participació %) | Total (participació %) | | | 200 |
| Font: http://www.wahlen.ch/ Arxivat 2021-02-28 a Wayback Machine. ||||||

## Referències

* Resultats de les eleccions a Suïssa
# Eduardo Romero Paz

Eduardo Romero Paz (? - Sevilla, 1900) fou un polític espanyol, diputat a Corts pel districte de Dénia durant la restauració borbònica.
Membre del Partit Liberal Fusionista, a les eleccions generals espanyoles de 1886 fou elegit diputat pel districte de Dénia amb el suport de Joaquín de Orduña y Feliu. A les eleccions de 1891, però, fou derrotat, encara que aconseguí la reelecció pel mateix districte a les eleccions generals espanyoles de 1893 i 1898.

## Enllaços externs

* Fitxa del Congrés dels Diputats (castellà)
* Biografies de polítics valencians Arxivat 2009-09-20 a Wayback Machine.
# Dècada del 740

La dècada del 740 comprèn el període que va des de l'1 de gener del 740 fins al 31 de desembre del 749.

## Esdeveniments

* Batalla d'Akroinon: després de la desastrosa batalla de Sebastòpolis (692 dE), l'emperador romà d'orient Lleó III s'ha limitat en gran part a una estratègia defensiva, mentre que els exèrcits omeies llancen regularment incursions a l'Anatòlia.
* Terratrèmol de Constantinoble (26 d'Octubre). Un terratrèmol assota Constantinoble i les àrees circumdants, provocant la destrucció dels murs i edificis de la ciutat.

## Personatges destacats

* Bonifaci de Fulda
* Pipí I el Breu
* Alfons I d'Astúries

## Referències

* ↑ Blankinship, Khalid Yahya. The End of the Jihâd State: The Reign of Hishām Ibn ʿAbd al-Malik and the Collapse of the Umayyads (en anglès). SUNY Press, 1994, p. 104-105,117. ISBN 978-0-7914-1827-7.
* ↑ Downey, Glanville «Earthquakes at Constantinople and Vicinity, A.D. 342-1454». Speculum, 30, 4, 1955, pàg. 598. DOI: 10.2307/2849615. ISSN: 0038-7134.
* ↑ Ambraseys, N. N. «The seismic activity in Syria and Palestine during the middle of the 8th century; an amalgamation of historical earthquakes» (en anglès). Journal of Seismology, 9, 1, 01-01-2005, pàg. 115–125. DOI: 10.1007/s10950-005-7743-2. ISSN: 1573-157X.
# Eleccions al Parlament de Canàries de 1999

Les Eleccions al Parlament de Canàries de 1999 se celebraren el 13 de juny. Amb un cens d'1.331.110 electors, els votants foren 835.181 (62,7%) i 495.929 les abstencions (37,7%). EL partit més votat és Coalició Canària, i mercè a un pacte amb el PP aconseguirà que el seu candidat Román Rodríguez Rodríguez.
← Eleccions al Parlament de Canàries, 1999 → :
| Partit | Vots | % | Escons |
| Coalició Canària | 306.658 | 37,50 | 24 |
| PP | 225.316 | 27,55 | 15 |
| PSOE | 199.503 | 24,40 | 19 |
| Federación Nacionalista Canaria | 39.947 | 4,88 | |
| Izquierda Unida Canaria | 22.768 | 2,78 | |
| Los Verdes de Canarias | 12.146 | 1,49 | |
| CDS-Unión Centrista | 4.442 | 0,54 | |
| Agrupación Herreña Independiente | 2.773 | 0,34 | 2 |
| Partido Humanista | 1.346 | 0,16 | |
| Alternativa Maga Nacionalista | 864 | 0,11 | |
| Alternativa Canaria-Ciudadanos Independientes de Canarias | 1806 | 0,10 | |
| Tagoror Pensionista de Canarias | 692 | 0,08 | |
| Plataforma Popular de Fuerteventura | 533 | 0,07 | |
A part, es comptabilitzaren 9.078 (1,1%) vots en blanc.

## Diputats electes

* Jerónimo Saavedra (PSOE)
* Román Rodríguez Rodríguez (Coalició Canària)
* Adán Martín Menis (Coalició Canària)
* José Miguel Bravo de Laguna Bermúdez (PP)

## Enllaços externs

* Eleccions autonòmiques de 1999 Arxivat 2005-11-14 a Wayback Machine.
# Elurofòbia

L′elurofòbia o ailurofòbia és la por irracional als gats. Els que tenen aquesta fòbia se senten desprotegits a la presència d'aquests animals.

## Referències

* ↑ London, Louis S. «Ailurophobia and ornithophobia». Psychiatric Quarterly, 26, 1, 1952, pàg. 365–371. DOI: 10.1007/BF01568473. PMID: 14949213 [Consulta: 9 abril 2009].
# Eleccions legislatives luxemburgueses de 1945

Les eleccions legislatives luxemburgueses de 1945 se celebraren el 21 d'octubre de 1945, per a renovar els 51 membres de la Cambra de Diputats de Luxemburg. Foren les primeres eleccions després de l'ocupació alemanya durant la Segona Guerra Mundial. Apareixen nous partits que substitueixen el Partit de la Dreta, el Partit Socialista i el Partit Radical Liberal. Va vèncer el Partit Popular Social Cristià del Pierre Dupong, qui fou nomenat primer ministre.

## Resultats

← Eleccions legislatives luxemburgueses, 1945 → :
| Partit | Partit | Escons | Diferència |
| | Partit Popular Social Cristià (CSV) | 25 | |
| | Partit Socialista dels Treballadors (LSAP) | 11 | -6 |
| | Grup Democràtic (DG) | 9 | +4 |
| | Partit Comunista de Luxemburg (KPL) | 5 | +4 |
| | Independents | 1 | +1 |
| | Altres | 0 | -7 |
| Total | Total | 52 | — |
| Font: Centre Informatique de l'État ||||||
# Eleccions legislatives luxemburgueses de 1948

El 6 de juny de 1948 es van celebrar unes eleccions legislatives parcials a Luxemburg, on es van escollir 26 dels 51 escons de la Cambra de Diputats al centre i al nord del país. El Partit Popular Social Cristià va aconseguir 9 dels 26 escons, reduint el seu nombre total de 25 a 22.

## Resultats

| Partit | Vots | % | Escons | Escons | Escons |
| Partit | Vots | % | Elegits | Nou total | +/– |
| Partit Socialista dels Treballadors | 481,755 | 37.8 | 10 | 15 | +4 |
| Partit Popular Social Cristià | 386,972 | 36.3 | 9 | 22 | –3 |
| Partit Comunista de Luxemburg | 195,956 | 14.3 | 4 | 5 | 0 |
| Partit Patriòtic i Democràtic | 97,415 | 11.6 | 3 | 9 | 0 |
| Nuls/vots en blanc | 4,221 | – | – | – | – |
| Total | 77,895 | 100 | 26 | 51 | 0 |
| Vots registrats | 84,724 | 91.9 | – | – | – |
| Font: Nohlen & Stöver ||||||

## Referències

* ↑ Nohlen, D & Stöver, P (2010) Elections in Europe: A data handbook, p1244 ISBN 978-3-8329-5609-7
* 1 2 Nohlen & Stöver, p1261
* ↑ El percentatge de vots no està relacionat amb el nombre de vots de la taula, ja que els votants podien emetre més vots en algunes circumscripcions que en d'altres, de manera que es calcula en funció de la proporció de vots rebuts en cada circumscripció (Nohlen & Stöver, p1254
# El grupo

El grupo és una sèrie de televisió espanyola produïda per Estudios Picasso i Globomedia. La sèrie dramàtica va ser emesa en Telecinco entre el 17 de setembre de 2000 i 7 de gener de 2001.

## Argument

Gloria, una neurocirurgiana d'èxit, però incapaç de mantenir una relació; Rafael, un taxista insegur; Marga, una dona a la qual el seu marit la deixa per la seva millor amiga; Carlos, un advocat insatisfet; Fidel, un noi amb problemes; i Arantxa, una tímida adolescent; assisteixen a les sessions conjuntes de psicoteràpia de Jorge Allèn, amb l'única condició de no veure's després de sortir d'elles.

## Repartiment

* Héctor Alterio com Jorge Allende.
* Cristina Marcos com Gloria Moncada.
* Antonio Molero com Rafa Zárate.
* Mariola Fuentes com Marga Montesinos.
* Juli Fàbregas com Carlos Balaguer.
* Unax Ugalde com Fidel Ortiz.
* Bárbara Goenaga com Arantxa Ortega.
* Lola Herrera com Adela.
* Secun de la Rosa com Álvaro.
* Alejo Sauras

## Recepció i crítica

Luis Carmona al seu Diccionario de series españolas de televisión qualifica a aquesta sèrie com "una de les millors sèries nacionals de tots els temps...i un dels seus majors fracassos d'audiència." La sèrie es va començar a emetre al setembre de 2000, però va sofrir una aturada d'un mes per la seva escassa audiència i finalment va passar a emetre's a última hora de la nit.

## Episodis

Temporada 1
* A mí, en realidad, no me pasa nada (17 de setembre de 2000).
* Una granja, un espantapájaros y un enano con dientes (24 de setembre de 2000).
* El triunfo del mejor espermatozoide entre millones (1 d'octubre de 2000).
* Etiquetas, formularios, fotos y demás papeles (8 d'octubre de 2000).
* Yo no quería, lo hice por ti (19 d'octubre de 2000).
* ¿Donde vas a dormir esta noche? (26 d'octubre de 2000).
* La revolución obrera (2 de novembre de 2000).
* Una cura de Humildad (9 de novembre de 2000).
* ¿Los delfines rosas saben nadar? (16 de novembre de 2000).
* Te quise desde que me llevaste a merendar a las Vistillas (17 de desembre de 2000).
* No te vayas, pero no me toques (7 de gener de 2001).

## Premis i nominacions

Premis
* Fotogramas de Plata 2000,
** Millor actriu de televisió, Cristina Marcos.
Nominacions
* Fotogramas de Plata 2000
** Millor actor de televisió, Héctor Alterio.
* Unión de Actores y Actrices, 2001
** Millor interpretació de repartiment, Secun de la Rosa.
** Millor actor revelació, Unax Ugalde.

## Referències

* ↑ «Telecinco cumple 25 años: recordamos 25 series que han marcado su historia (Parte 1)». Fórmula TV. Noxvo Editorial [Madrid], 05-03-2015 [Consulta: 8 març 2015].
* ↑ Diccionario de series españolas de televisión Los 100 mejores títulos. Luis Miguel Cardona, pág 166. ISBN 978-84-96613-37-9
* ↑ Javier Bardem y Carmen Maura, los más votados de 'Fotogramas', El País, 27 de febrer de 2001
# El guacamai pirata

El guacamai pirata (títol original: The Real Macaw) és una pel·lícula d'aventures familiar australiana de 1998,dirigida per Mario Andreacchio i protagonitzada per James Croft, Deborra-Lee Furness, Joe Petruzzi, John Waters i John Goodman. Ha estat doblada al català. El guacamai pirata va recaptar 741.876 dòlars en la taquilla a Austràlia.

## Argument

Un lloro blau i groc, antic parlant que es diu Mac es converteix en la salvació per a un home gran ,que és amenaçat d'anar a una llar d'avis; quan es descobreix que l'ocell parla coneix el parador d'un tresor amagat dels seus dies amb un pirata. El seu net, decideix anar a la descoberta per descobrir que on està enterrat el tresor ara hi ha un centre turístic.

## Repartiment

* Jamie Croft: Sam Girdis
* Deborra-Lee Furness: Beth Girdis
* Joe Petruzzi: Rick Girdis
* John Waters: Dr. Llanci Hagen
* Jason Robards: avi Girdis
* John Goodman: Veu del Lloro Mac
* Gerry Connolly: Lou Rickets
* Robert Coleby: Mr. St. John
* Petra Yared: Kathy Girdis
* Nathan Kotzur: Scarlatta

## Referències

* ↑ «El guacamai pirata». esadir.cat.
* ↑ «The Real Macaw». IMDb.
# Elizabeth Haffenden

Elizabeth Haffenden (Croydon, Regne Unit 1906 - Londres 1976) fou una dissenyadora de vestuari britànica, guanyadora de dos premis Oscar.

## Biografia

Va néixer el 18 d'abril de 1906 a Croydon, població situada al comtat de Surrey prop de la ciutat de Londres, que en aquells moments formava part del Regne Unit de la Gran Bretanya i Irlanda i avui dia del Regne Unit de la Gran Bretanya i Irlanda del Nord.
Va morir el 29 de maig de 1976 a la ciutat de Londres, capital del Regne Unit.

## Carrera artística

Després d'assitir a la Croydon School of Art i London's Royal College of Art inicià la seva carrera artística a la dècada del 1930. Al llarg de la seva carrera treballà, entre d'altres, amb John Huston a Heaven Knows, Mr. Allison (1957); William Wyler a Ben-Hur (1959) pel qual aconseguí el seu primer Oscar a millor vestuari; Fred Zinnemann a Tres vides errants (1960) i Un home per a l'eternitat (1966), pel qual aconseguí el seu segon Oscar; Ken Hughes a Chitty Chitty Bang Bang (1968) o Norman Jewison a El violinista a la teulada (1971).

## Premis i nominacions
### Premis Oscar

| Any | Categoria | Pel·lícula | Resultat |
| 1959 | Millor vestuari - Color | Ben-Hur juntament amb Joan Bridge | Guanyador |
| 1966 | Millor vestuari - Color | Un home per a l'eternitat | Guanyador |

### Premis BAFTA

| Any | Categoria | Pel·lícula | Resultat |
| 1965 | Millor vestuari | The Amorous Adventures of Moll Flanders juntament amb Joan Bridge | Nominat |
| 1966 | Millor vestuari | Un home per a l'eternitat juntament amb Joan Bridge | Guanyador |
| 1966 | Millor vestuari | Half a Sixpence juntament amb Joan Bridge | Nominat |

## Referències

* ↑ «30th Academy Awards (1960)» (en anglès). Acadèmia de les Arts i les Ciències Cinematogràfiques. [Consulta: 18 juliol 2022].
* ↑ «39th Academy Awards (1967)» (en anglès). Acadèmia de les Arts i les Ciències Cinematogràfiques. [Consulta: 18 juliol 2022].
# Teràpia

Una teràpia (del grec antic: θεραπεία ‘curació’) o tractament és una intervenció mèdica destinada a corregir els símptomes o les causes subjacents causants d'un problema de salut en una persona. Normalment la teràpia té lloc després d'un diagnòstic.
A les pràctiques que asseguren servir com a tractament i que realment resulten una estafa se les anomena pseudoteràpies.

## Alguns tipus de teràpies i pseudoteràpies

* Teràpia gènica
* Fisioteràpia
* Xiatsu, pseudoteràpia manual tradicional del Japó
* Teràpia ocupacional
* Psicoteràpia
** Teràpia gestalt
** Teràpia de grup
** Teràpia primal
** Artteràpia
** Logoteràpia
** Musicoteràpia
* Teràpia electroconvulsiva, tractament psiquiàtric
* Teràpia vaginal postpart
* Teràpia cel·lular
* Artesania terapèutica
* Ultrasonoteràpia, teràpia ultrasònica
* Diàlisi renal, teràpia de reemplaçament renal
* Flors de Bach, pseudoteràpia
* Cromoteràpia, pseudoteràpia de la medicina alternativa
* Musicoteràpia, pseudoteràpia de la medicina alternativa
* Equinoteràpia, pseudoteràpia de la medicina alternativa
* Diafreoterapia, pseudoteràpia de la medicina alternativa
* Dansa moviment teràpia

## Referències

* ↑ «Therapeutics | Definition, Types, & Regimens | Britannica» (en anglès). [Consulta: 5 juliol 2023].
* ↑ «Terapia - EcuRed» (en castellà). [Consulta: 30 gener 2024].
* ↑ «¿Qué es terapia? | Diccionario médico Clínica U. Navarra» (en castellà). [Consulta: 30 gener 2024].
* ↑ «La Asociación Médica Mundial respalda una declaración de la OMC frente a las pseudoterapias». ConSalud, 30-04-2018 [Consulta: 30 abril 2018].
* ↑ «Protege tu salud frente a las pseudoterapias» (en espanyol europeu). [Consulta: 30 gener 2024].

## Vegeu també

* Bioètica
* Efecte advers
* Efecte de cascada
* Efecte nocebo
* Història natural de les malalties
Viccionari
# Odei Antxustegi-Etxearte

Odei Antxustegi-Etxearte (Santa Coloma de Gramenet, octubre 1982), més coneguda pel nom de ploma Odei A.-Etxearte, és una periodista i escriptora catalana.
De pare basc i mare catalana, és filla del mestre d'escola Jon Antxustegi-Etxearte. Es llicencià en Humanitats i Periodisme per la Universitat Pompeu Fabra. Col·laborà assíduament a la revista Fòrum Grama, al diari El Punt i posteriorment a El Punt Avui, sent en aquests dos darrers mitjans de comunicació redactora de la secció de política. També escriu al mitjà digital Vilaweb.

## Obres

* Gent de Santa Coloma, amb l'escriptor Jaume-Patrici Sayrach (Fòrum Grama, 2004)
* De suburbi a ciutat: El Pla Popular de Santa Coloma de Gramenet (Fòrum Grama, 2014)
* Tota la veritat, amb els periodistes Ferran Casas, Gerard Pruna, Marc Martínez Amat, Neus Tomàs i Roger Mateos (Ara Llibres, 2019)

## Referències

* ↑ Roca, Tedi. «Comiat al nostre amic i company Jon Anchustegui- Etxearte». Santako.com, 28-06-2016. [Consulta: 2 desembre 2019].
* 1 2 «Guia d'autors i autores: Antxustegi-Etxearte, Odei». Gramenet.cat. [Consulta: 2 desembre 2019].
* ↑ «Articles d'Odei A.-Etxearte a Vilaweb». Vilaweb. [Consulta: 29 abril 2022].
* ↑ «Gent de Santa Coloma». LlibreriaCarrerMajor.cat. [Consulta: 2 desembre 2019].
* ↑ «Odei Etxearte "Sembla que, si no ets ‘xoni’, no pots ser de Santa Coloma"». Crític.cat, 22-04-2015. [Consulta: 2 desembre 2019].
* ↑ «Tota la veritat». AraLlibres.cat. Arxivat de l'original el 2020-01-31. [Consulta: 2 desembre 2019].

## Enllaços externs

* Blog personal
# Westmoreland (Kansas)

Westmoreland és una població dels Estats Units a l'estat de Kansas. Segons el cens del 2000 tenia 631 habitants.

## Demografia

Segons el cens del 2000, Westmoreland tenia 631 habitants, 262 habitatges, i 171 famílies. La densitat de població era de 459,7 habitants/km².
Dels 262 habitatges en un 27,9% hi vivien nens de menys de 18 anys, en un 55,3% hi vivien parelles casades, en un 7,3% dones solteres, i en un 34,4% no eren unitats familiars. En el 30,9% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,8% tenia menys de 18 anys, un 5,5% entre 18 i 24, un 25,2% entre 25 i 44, un 21,1% de 45 a 60 i un 25,4% 65 anys o més.
L'edat mediana era de 43 anys. Per cada 100 dones de 18 o més anys hi havia 81,7 homes.
La renda mediana per habitatge era de 31.583 $ i la renda mediana per família de 40.833 $. Els homes tenien una renda mediana de 26.071 $ mentre que les dones 19.844 $. La renda per capita de la població era de 17.290 $. Entorn del 5,2% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmoreland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Westmoreland». American Fact Finder. Oficina del Cens dels Estats Units, 12-01-2010.
# Josep Batlle

Josep Batlle és el nom dels següents personatges:
* Josep Batlle i Carreó (1773-1854), comerciant i cronista català a l'Uruguai.
* Josep Batlle i Jover (1774-1847), jurista català.
* Josep Batlle i Mateu (segle xix), botànic català.
* Josep Batlle (cronista), cronista
* Josep Batlle (organista), organista de Santa Maria de Castelló d‘Empúries 1708.
# Warren Barrett

Warren Barrett (9 de setembre de 1970) és un exfutbolista jamaicà, que ocupava la posició de porter.

## Carrera esportiva

Va militar sobretot a les files del Violet Kickers FC, així com al Wadadah FC a la campanya 99/00.
Barrett va destacar com a porter titular de la selecció jamaicana que es va classificar per a la ronda final de la Copa del Món de França 1998. Amb els reggae boyz, va sumar fins a 127 internacionalitats, segons els números de la Federació Jamaicana de Futbol. Però, en aquesta xifra s'hi inclouen partits amb categories inferiors o contra clubs. Va disputar el seu darrer encontre amb Jamaica a la Copa d'Or de la CONCACAF 2000, contra Hondures.

## Enllaços externs

* Estadístiques Arxivat 2011-06-07 a Wayback Machine.